Die Kei-appel (Dovyalis caffra) is 'n plant wat as 'n struik of klein boompie voorkom. Die boompie word dikwels as heinings aangeplant en kom voor noord van Port Elizabeth, deur KwaZulu-Natal, deur Mpumalanga tot in Limpopo. Die takke het sterk, reguit dorings en die blare word dikwels saamgehoop aan die basis van die dorings gedra. Die vrugte is vlesig, heerlik en appelkooskleurig en tot 4 cm in deursnee. Daar word jellie en konfyt met die vrugte gemaak.